dh-unibe/image-text_koenigsfelden-charters-post-1500 huggingface dataset:
Ich, Heini Linggi von Schnitznach, bekenn offenlich mitt disem brieff, ✳ das ich von dem ersamen Heinrich Suter,
hoffmeister zuͦ Kûngsfeld, innamē und an statt ✳ der hochwirdigen, wolgebornen frowen, frow Appolonien, gräffin
von Hochemberg, aͤpptissin zuͦ Kûngsfeld, und irs gotzhus daselbs, minˀ gnedigen frowen, zuͦ rechtem manlechen
empfangen hab einen aker, ist anderhalb juchart, zuͤ Brunegk nid dem Baͤnnlin an der strasz, so von Lentzbˀg
in das Eigen gat, gelegen, ✳ und trettet an der von Maͤgenwil aker, ✳ mitt siner rechtnug und zùgehörd, ✳ langt
zuͦ lechen har vom sloss Hapspurg und ist mich von Torern von Brunegk ankomen ✳ und hab daruff einen
eyd gesworn, derˀ genempten mineˀ gnedigen frowē und dem gotzhus Kûngsfeld mitt dem lechen gewˀtig,
gedienstig und gehorsam ze sind und alles das ze thünd, das ein lechenman sinē lechenhnˀ von sinˀ lechnē
wegen ze thünd vˀbunden und lechens und landsrecht ist ✳ ungevˀlich. ✳ und des zuͤ urkûnd erbetten
den edeln und strengen her Henman von Mûlinen, ritter, minē gnedigen hernˀ, ✳ das der sin eigen
insigel fûr mich, im̄ ane schaden, offenlich hat laussen henken an disen brieff, der geben ist uff ✳ donstag
vor mittvasten nach der gepurt Cristi unnsers hernˀ viertzechenhundertachtzigundzwey jar.
Heini Linggi vō Schintznach haͤt iɉ juchaˀt
ackē ligend ze Bruneg
Konigsf. 794
Kònigsfelden .
Brunegg
Nͦ✳ 35 ✳
K ✳ T ✳ 120 ✳
Staatsarchiv
AARGAU
1482 ✳
35 ✳